OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1	

Číslo: 2 Pv 150/15/8811-3	Trebišov 22.09.2016 
EEČ: 2-69-362-2016
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 1 Trestného zákona
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie 
ktorý je trestne stíhaný pre trestný čin:
-	prečin: krádež podľa § 212 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Trebišov zo dňa 26.6.2015, spisová značka 2 Pv 150/15/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
odo dňa 09.03.2015 do 13.00 h dňa 10.03.2015 z bytu obytného domu, nachádzajúceho sa na 5. poschodí na ul. XXXXX XXXXX v Trebišove, počas návštevy zo šperkovnice, nachádzajúcej sa na drevenej komode v spálni odcudzil 1 ks pánsku obrúčku zo žltého kovu, 1 ks dámsku obrúčku zo žltého kovu a 1 ks dámsku retiazku zo žltého kovu o dĺžke 45 cm, čím takto pre poškodeného XXXXX, XXXXX trvale bytom XXXXX, XXXXX XXXXX spôsobil odcudzením škodu vo výške 607,- €
Uznesením prokurátora Okresnej prokuratúry Trebišov zo dňa 26.6.2015, spisová značka 2 Pv 150/15/8811, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením prokurátora Okresnej prokuratúry v Trebišove sp. zn.                       2 Pv 150/15/8811 zo dňa 26.06.2015, právoplatným 22.08.2015, bolo trestné stíhanie proti obv. XXXXX, stíhanému za  prečin krádeže podľa § 212 ods. 1 Tr. zákona podmienečne zastavené a bola mu stanovená skúšobná doba v trvaní 12 mesiacov. Skúšobná doba uplynula dňa 22.08.2016. 

	Podľa § 217 ods. 1 Tr. poriadku bolo zisťované, či sa obvinený XXXXX v skúšobnej dobe osvedčil. Následne bolo zistené, že obv. XXXXX  je z miesta bydliska hodnotený všeobecne, zo správy Mesta Trebišov nevyplýva, že by jeho správanie bolo prejednávané komisiou verejného poriadku. Zo správy Okresného úradu Trebišov, Odbor všeobecnej vnútornej správy vyplýva, že obvinený XXXXX nemá v  evidencii priestupkov počas plynutia skúšobnej doby žiaden záznam o priestupku. Zo správy OR PZ, Odbor kriminálnej polície Trebišov vyplýva, že v súčasnosti nie je trestne stíhaný a nedopustil sa v skúšobnej dobe žiadneho priestupku na úseku cestnej premávky.

	Z odpisu registra trestov ďalej vyplýva, že obvinený XXXXX bol síce v priebehu skúšobnej doby jeden krát súdom trestaný, a to rozsudkom Okresného súdu Trebišov sp. zn. 0T/144/2015 zo dňa 08.10.2015, právoplatným 10.03.2016, za prečin ohrozenia pod vplyvom návykovej látky podľa § 289 ods. 1 Tr. poriadku, avšak skutku sa dopustil dňa 16.08.2015, teda v dobe pred právoplatnosťou uznesenia o podmienečnom zastavení trestného stíhania. Vzhľadom na túto skutočnosť nie je možné vysloviť, že obvinený neviedol v skúšobnej dobe podmienečne zastaveného trestného stíhania riadny život, pretože skutku kvalifikovaného ako trestný čin sa nedopustil v priebehu skúšobnej doby a zo všetkých vyššie konštatovaných skutočností vyplýva, že v priebehu skúšobnej doby viedol riadny život, teda nespáchal trestný čin ani priestupok. 

	Keďže  u obv. XXXXX boli splnené podmienky, prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e/  Tr. poriadku. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor